title: Neuvoston päätös (EU) 2015/1023, annettu 15 päivänä kesäkuuta 2015, tietyille jäsenvaltioille annettavasta luvasta hyväksyä Euroopan unionin edun mukaisesti Andorran liittyminen yksityisoikeuden alaa koskevaan vuoden 1980 Haagin yleissopimukseen kansainvälisestä lapsikaappauksesta

text:
               30.6.2015

               FI

               Euroopan unionin virallinen lehti

               L 163/29

         NEUVOSTON PÄÄTÖS (EU) 2015/1023,
   annettu 15 päivänä kesäkuuta 2015,
   tietyille jäsenvaltioille annettavasta luvasta hyväksyä Euroopan unionin edun mukaisesti Andorran liittyminen yksityisoikeuden alaa koskevaan vuoden 1980 Haagin yleissopimukseen kansainvälisestä lapsikaappauksesta
   EUROOPAN UNIONIN NEUVOSTO, joka
   ottaa huomioon Euroopan unionin toiminnasta tehdyn sopimuksen ja erityisesti sen 81 artiklan 3 kohdan yhdessä sen 218 artiklan kanssa,
   ottaa huomioon Euroopan komission ehdotuksen,
   ottaa huomioon Euroopan parlamentin lausunnon (1),
   sekä katsoo seuraavaa:

               (1)

               Euroopan unionista tehdyn sopimuksen 3 artiklan mukaisesti Euroopan unioni on asettanut erääksi tavoitteekseen lapsen oikeuksien suojelun edistämisen. Toimenpiteet lasten suojelemiseksi luvattomilta pois viemisiltä tai palauttamatta jättämisiltä muodostavat olennaisen osan tätä toimintapolitiikkaa.

               (2)

               Unioni on antanut neuvoston asetuksen (EY) N:o 2201/2003 (2) (Bryssel II a -asetus), jolla pyritään suojelemaan lapsia luvattoman pois viemisen tai palauttamatta jättämisen haitallisilta vaikutuksilta, ja jossa vahvistetaan menettelyt, joilla pyritään turvaamaan lapsen pikainen palauttaminen siihen valtioon, jossa lapsen asuinpaikka on, ja jolla pyritään sekä varmistamaan tapaamisoikeus ja oikeus lapsen huoltoon.

               (3)

               Asetus (EY) N:o 2201/2003 täydentää ja vahvistaa yksityisoikeuden alaa koskevaa 25 päivänä lokakuuta 1980 kansainvälisestä lapsikaappauksesta tehtyä Haagin yleissopimusta, jäljempänä ’vuoden 1980 Haagin yleissopimus’, jolla luodaan sekä sopimusvaltioiden että keskusviranomaisten välinen kansainvälinen velvoite- ja yhteistyöjärjestelmä, ja jolla pyritään luvattomasti muihin valtioihin vietyjen tai muista valtioista palauttamatta jätettyjen lasten pikaisen palauttamisen turvaamiseen.

               (4)

               Kaikki unionin jäsenvaltiot ovat vuoden 1980 Haagin yleissopimuksen osapuolia.

               (5)

               Unioni kannustaa kolmansia valtioita liittymään vuoden 1980 Haagin yleissopimukseen ja tukee vuoden 1980 Haagin yleissopimuksen asianmukaista täytäntöönpanoa osallistumalla yhdessä jäsenvaltioidensa kanssa muun muassa kansainvälistä yksityisoikeutta käsittelevän Haagin konferenssin säännöllisesti järjestämiin erityiskomissioihin.

               (6)

               Unionin jäsenvaltioiden ja kolmansien valtioiden yhteisellä sääntelykehyksellä voitaisiin parhaiten ratkaista arkaluonteiset kansainväliset lapsikaappaukset.

               (7)

               Vuoden 1980 Haagin yleissopimuksessa määrätään, että sitä sovelletaan vain liittyjävaltion ja sellaisten sopimusvaltioiden välisissä suhteissa, jotka ovat antaneet selityksen liittymisen hyväksymisestä.

               (8)

               Vuoden 1980 Haagin yleissopimus ei salli kansainvälisten alueellisten taloudellisen yhdentymisen järjestöjen, kuten unionin, liittyä siihen. Tämän vuoksi unioni ei voi liittyä yleissopimukseen eikä se voi tallettaa selitystä valtion liittymisen hyväksymisestä.

               (9)

               Euroopan unionin tuomioistuimen lausunnon 1/13 mukaisesti vuoden 1980 Haagin yleissopimuksen mukaiset selitykset liittymisen hyväksymisestä kuuluvat unionin yksinomaiseen ulkoiseen toimivaltaan.

               (10)

               Andorra talletti vuoden 1980 Haagin yleissopimusta koskevan liittymiskirjansa 6 päivänä huhtikuuta 2011. Yleissopimus tuli Andorran osalta voimaan 1 päivänä heinäkuuta 2011.

               (11)

               Useat jäsenvaltiot ovat jo hyväksyneet Andorran liittymisen vuoden 1980 Haagin yleissopimukseen. Andorran tilanteen tarkastelu osoittaa, että ne jäsenvaltiot, jotka eivät ole vielä hyväksyneet Andorran liittymistä, voivat unionin edun mukaisesti hyväksyä Andorran liittymisen vuoden 1980 Haagin yleissopimukseen sen ehtojen mukaisesti.

               (12)

               Ne jäsenvaltiot, jotka eivät ole vielä hyväksyneet Andorran liittymistä, tulisi unionin edun mukaisesti valtuuttaa tallettamaan selityksensä Andorran liittymisen hyväksymisestä tämän päätöksen ehtojen mukaisesti. Belgian kuningaskunta, Tšekin tasavalta, Saksan liittotasavalta, Viron tasavalta, Irlanti, Espanjan kuningaskunta, Ranskan tasavalta, Italian tasavalta, Latvian tasavalta, Liettuan tasavalta, Slovakian tasavalta ja Suomen tasavalta ovat jo hyväksyneet Andorran liittymisen vuoden 1980 Haagin yleissopimukseen eikä niiden tulisi tallettaa uusia selityksiä liittymisen hyväksymisestä, sillä jo talletetut selitykset ovat edelleen voimassa kansainvälisen julkisoikeuden nojalla.

               (13)

               Asetus (EY) N:o 2201/2003 sitoo Yhdistynyttä kuningaskuntaa ja Irlantia, ja ne osallistuvat tämän päätöksen hyväksymiseen ja soveltamiseen.

               (14)

               Euroopan unionista tehtyyn sopimukseen ja Euroopan unionin toiminnasta tehtyyn sopimukseen liitetyssä, Tanskan asemasta tehdyssä pöytäkirjassa N:o 22 olevien 1 ja 2 artiklan mukaisesti Tanska ei osallistu tämän päätöksen hyväksymiseen, päätös ei sido Tanskaa eikä sitä sovelleta Tanskaan,

         ON HYVÄKSYNYT TÄMÄN PÄÄTÖKSEN:
   1 artikla
   1.   Niille jäsenvaltioille, jotka eivät ole vielä hyväksyneet Andorran liittymistä yksityisoikeuden alaa koskevaan 25 päivänä lokakuuta 1980 tehtyyn Haagin yleissopimukseen kansainvälisestä lapsikaappauksesta, jäljempänä ’vuoden 1980 Haagin yleissopimus’, annetaan lupa hyväksyä tämä liittyminen unionin edun mukaisesti.
   2.   Näiden jäsenvaltioiden on talletettava viimeistään 16 päivänä kesäkuuta 2016 unionin edun mukaisesti seuraava selitys siitä, että ne hyväksyvät Andorran liittymisen vuoden1980 Haagin yleissopimukseen:

      ”[JÄSENVALTION koko nimi] ilmoittaa hyväksyvänsä, että Andorra liittyy yksityisoikeuden alaa koskevaan 25 päivänä lokakuuta 1980 tehtyyn Haagin yleissopimukseen kansainvälisestä lapsikaappauksesta, neuvoston päätöksen (EU) 2015/1023 mukaisesti.”

   3.   Kunkin jäsenvaltion on ilmoitettava neuvostolle ja komissiolle siitä, että se on tallettanut Andorran liittymisen hyväksymistä koskevan selityksensä, ja toimitettava komissiolle selityksen teksti kahden kuukauden kuluessa sen tallettamisesta.
   2 artikla
   Niiden jäsenvaltioiden, jotka ovat jo tallettaneet selityksensä Andorran vuoden 1980 Haagin yleissopimukseen liittymisen hyväksymisestä ennen tämän päätöksen hyväksymistä, ei tule tallettaa uusia selityksiä.
   3 artikla
   Tämä päätös tulee voimaan sitä päivää seuraavana päivänä, jona se julkaistaan Euroopan unionin virallisessa lehdessä.
   4 artikla
   Tämä päätös on osoitettu kaikille jäsenvaltioille lukuun ottamatta Belgian kuningaskuntaa, Tšekin tasavaltaa, Tanskan kuningaskuntaa, Saksan liittotasavaltaa, Viron tasavaltaa, Irlantia, Espanjan kuningaskuntaa, Ranskan tasavaltaa, Italian tasavaltaa, Latvian tasavaltaa, Liettuan tasavaltaa, Slovakian tasavaltaa ja Suomen tasavaltaa.

      Tehty Luxemburgissa 15 päivänä kesäkuuta 2015.

            Neuvoston puolesta

            Puheenjohtaja

         Dz. RASNAČS

      (1)  Lausunto annettu 11. helmikuuta 2015 (ei vielä julkaistu virallisessa lehdessä).

      (2)  Neuvoston asetus (EY) N:o 2201/2003, annettu 27 päivänä marraskuuta 2003, tuomioistuimen toimivallasta sekä tuomioiden tunnustamisesta ja täytäntöönpanosta avioliittoa ja vanhempainvastuuta koskevissa asioissa ja asetuksen (EY) N:o 1347/2000 kumoamisesta (EUVL L 338, 23.12.2003, s. 1).


title: 2013/574/EU: Euroopan parlamentin päätös, annettu 17 päivänä huhtikuuta 2013 , vastuuvapauden myöntämisestä Euroopan kalastuksenvalvontaviraston talousarvion toteuttamisesta varainhoitovuonna 2011

text:
               16.11.2013

               FI

               Euroopan unionin virallinen lehti

               L 308/221

      EUROOPAN PARLAMENTIN PÄÄTÖS,
   annettu 17 päivänä huhtikuuta 2013,
   vastuuvapauden myöntämisestä Euroopan kalastuksenvalvontaviraston talousarvion toteuttamisesta varainhoitovuonna 2011
   (2013/574/EU)
   EUROOPAN PARLAMENTTI, joka

               —

               ottaa huomioon Euroopan kalastuksenvalvontaviraston lopullisen tilinpäätöksen varainhoitovuodelta 2011,

               —

               ottaa huomioon tilintarkastustuomioistuimen kertomuksen Euroopan kalastuksenvalvontaviraston tilinpäätöksestä varainhoitovuodelta 2011 sekä viraston vastaukset (1),

               —

               ottaa huomioon neuvoston 12. helmikuuta 2013 antaman suosituksen (05753/2013 – C7-0041/2013),

               —

               ottaa huomioon Euroopan unionin toiminnasta tehdyn sopimuksen 319 artiklan,

               —

               ottaa huomioon Euroopan yhteisöjen yleiseen talousarvioon sovellettavasta varainhoitoasetuksesta 25. kesäkuuta 2002 annetun neuvoston asetuksen (EY, Euratom) N:o 1605/2002 (2) ja erityisesti sen 185 artiklan,

               —

               ottaa huomioon unionin yleiseen talousarvioon sovellettavista varainhoitosäännöistä ja neuvoston asetuksen (EY, Euratom) N:o 1605/2002 kumoamisesta 25. lokakuuta 2012 annetun Euroopan parlamentin ja neuvoston asetuksen (EU, Euratom) N:o 966/2012 (3) ja erityisesti sen 208 artiklan,

               —

               ottaa huomioon yhteisön kalastuksenvalvontaviraston perustamisesta ja yhteiseen kalastuspolitiikkaan sovellettavasta valvontajärjestelmästä annetun asetuksen (ETY) N:o 2847/93 muuttamisesta 26. huhtikuuta 2005 annetun neuvoston asetuksen (EY) N:o 768/2005 (4) ja erityisesti sen 36 artiklan,

               —

               ottaa huomioon Euroopan yhteisöjen yleiseen talousarvioon sovellettavasta varainhoitoasetuksesta annetun neuvoston asetuksen (EY, Euratom) N:o 1605/2002 185 artiklassa tarkoitettuja elimiä koskevasta varainhoidon puiteasetuksesta 19. marraskuuta 2002 annetun komission asetuksen (EY, Euratom) N:o 2343/2002 (5) ja erityisesti sen 94 artiklan,

               —

               ottaa huomioon työjärjestyksen 77 artiklan ja liitteen VI,

               —

               ottaa huomioon talousarvion valvontavaliokunnan mietinnön sekä kalatalousvaliokunnan lausunnon (A7-0109/2013),

               1.

               myöntää Euroopan kalastuksenvalvontaviraston pääjohtajalle vastuuvapauden viraston talousarvion toteuttamisesta varainhoitovuonna 2011;

               2.

               esittää huomautuksensa oheisessa päätöslauselmassa;

               3.

               kehottaa puhemiestä välittämään tämän päätöksen ja siihen erottamattomasti kuuluvan päätöslauselman Euroopan kalastuksenvalvontaviraston pääjohtajalle, neuvostolle, komissiolle ja tilintarkastustuomioistuimelle sekä huolehtimaan niiden julkaisemisesta Euroopan unionin virallisessa lehdessä (L-sarja).

            Puhemies

         Martin SCHULZ

            Pääsihteeri

         Klaus WELLE

      (1)  EUVL C 388, 15.12.2012, s. 86.

      (2)  EYVL L 248, 16.9.2002, s. 1.

      (3)  EUVL L 298, 26.10.2012, s. 1.

      (4)  EUVL L 128, 21.5.2005, s. 1.

      (5)  EYVL L 357, 31.12.2002, s. 72.

         EUROOPAN PARLAMENTIN PÄÄTÖSLAUSELMA,
      annettu 17 päivänä huhtikuuta 2013,
      joka sisältää huomautukset, jotka ovat erottamaton osa päätöstä vastuuvapauden myöntämisestä Euroopan kalastuksenvalvontaviraston talousarvion toteuttamisesta varainhoitovuonna 2011
      EUROOPAN PARLAMENTTI, joka

                  —

                  ottaa huomioon Euroopan kalastuksenvalvontaviraston lopullisen tilinpäätöksen varainhoitovuodelta 2011,

                  —

                  ottaa huomioon tilintarkastustuomioistuimen kertomuksen Euroopan kalastuksenvalvontaviraston tilinpäätöksestä varainhoitovuodelta 2011 sekä viraston vastaukset (1),

                  —

                  ottaa huomioon neuvoston 12. helmikuuta 2013 antaman suosituksen (05753/2013 – C7-0041/2013),

                  —

                  ottaa huomioon Euroopan unionin toiminnasta tehdyn sopimuksen 319 artiklan,

                  —

                  ottaa huomioon Euroopan yhteisöjen yleiseen talousarvioon sovellettavasta varainhoitoasetuksesta 25. kesäkuuta 2002 annetun neuvoston asetuksen (EY, Euratom) N:o 1605/2002 (2) ja erityisesti sen 185 artiklan,

                  —

                  ottaa huomioon unionin yleiseen talousarvioon sovellettavista varainhoitosäännöistä ja neuvoston asetuksen (EY, Euratom) N:o 1605/2002 kumoamisesta 25. lokakuuta 2012 annetun Euroopan parlamentin ja neuvoston asetuksen (EU, Euratom) N:o 966/2012 (3) ja erityisesti sen 208 artiklan,

                  —

                  ottaa huomioon yhteisön kalastuksenvalvontaviraston perustamisesta ja yhteiseen kalastuspolitiikkaan sovellettavasta valvontajärjestelmästä annetun asetuksen (ETY) N:o 2847/93 muuttamisesta 26. huhtikuuta 2005 annetun neuvoston asetuksen (EY) N:o 768/2005 (4) ja erityisesti sen 36 artiklan,

                  —

                  ottaa huomioon Euroopan yhteisöjen yleiseen talousarvioon sovellettavasta varainhoitoasetuksesta annetun neuvoston asetuksen (EY, Euratom) N:o 1605/2002 185 artiklassa tarkoitettuja elimiä koskevasta varainhoidon puiteasetuksesta 19. marraskuuta 2002 annetun komission asetuksen (EY, Euratom) N:o 2343/2002 (5) ja erityisesti sen 94 artiklan,

                  —

                  ottaa huomioon työjärjestyksen 77 artiklan ja liitteen VI,

                  —

                  ottaa huomioon talousarvion valvontavaliokunnan mietinnön sekä kalatalousvaliokunnan lausunnon (A7-0109/2013),

                  A.

                  ottaa huomioon, että tilintarkastustuomioistuin on todennut saaneensa kohtuullisen varmuuden siitä, että Euroopan kalastuksenvalvontaviraston, jäljempänä ’virasto’, varainhoitovuoden 2011 tilit ovat luotettavat ja tilien perustana olevat toimet ovat lailliset ja asianmukaiset;

                  B.

                  ottaa huomioon, että parlamentti myönsi 10. toukokuuta 2012 viraston pääjohtajalle vastuuvapauden viraston talousarvion toteuttamisesta varainhoitovuonna 2010 (6) ja vastuuvapauspäätökseen liitetyssä päätöslauselmassa se muun muassa

                              —

                              kehotti virastoa parantamaan vuotuista työohjelmaansa sisällyttämällä siihen tarkasti määritellyt ja mitattavissa olevat tavoitteet sekä toimintaperiaatteiden että operatiivisen toiminnan tasolla ja määrittämään SMART-indikaattorit,

                              —

                              kehotti pääjohtajaa täyttämään kaikilta osin velvoitteensa sisällyttää vastuuvapauden myöntävälle viranomaiselle laatimaansa kertomukseen, jossa on yhteenveto sisäisen tarkastuksen kertomuksesta, kaikki annetut suositukset ja kaikki suositusten perusteella toteutetut toimet,

                              —

                              kehotti virastoa tarkistamaan sisäisen valvonnan järjestelmäänsä, jotta järjestelmä tukisi pääjohtajan vuotuisen vahvistuslausuman laatimista, sekä tarkistamaan kaikki hallinnolliset ja operatiiviset menettelynsä työnkulkua ja keskeisiä valvontamenettelyjä koskevan perusteellisen aineiston pohjalta;

                  C.

                  ottaa huomioon, että viraston kokonaistalousarvio vuodeksi 2011 oli 12 850 000 euroa, kun se oli 11 013 000 euroa vuonna 2010, mikä merkitsee 16,7 prosentin lisäystä;

                  D.

                  ottaa huomioon, että unionin alkuperäinen maksuosuus viraston talousarvioon vuonna 2011 oli 11 850 000 euroa (7), kun vuonna 2010 se oli 8 410 000 euroa, mikä merkitsee 40,90 prosentin lisäystä;

         Talousarvio- ja varainhallinto

                  1.

                  palauttaa mieliin, että unionin koko maksuosuus viraston talousarvioon vuonna 2011 oli 12 850 000 euroa;

                  2.

                  toteaa varainhoitovuoden 2011 tilinpäätöksestä, että virasto on sitonut 99 prosenttia myönnetyistä maksuosuuksista ja suorittanut 89 prosenttia saatavilla olleista maksumäärärahoista (pois luettuina muita tulonlähteitä koskevat menot); pitää myönteisenä, että virasto antoi vuotta 2011 koskevassa vuotuisessa toimintakertomuksessaan (8) vastuuvapauden myöntävälle viranomaiselle tietoja, joista kävi ilmi maksusitoumusmäärärahojen ja maksumäärärahojen yleinen toteutusaste; muistuttaa, että vuonna 2010 virasto sitoi 98,3 prosenttia myönnetystä tuesta ja suoritti 85,6 prosenttia saatavilla olleista maksumäärärahoista;

         Määrärahasiirrot varainhoitovuodelta toiselle

                  3.

                  panee merkille tilinpäätöksestä, että vuoden 2011 loppuun mennessä sovituista mutta vielä maksamatta olevista maksusitoumusmäärärahoista 1 160 170 euroa siirrettiin vuodelle 2012; toteaa lisäksi, että edellisvuodelta siirrettyjä käyttämättä jääneitä maksumäärärahoja (9) peruttiin 151 710 euroa;

                  4.

                  panee varainhoitovuotta 2011 koskevasta vuotuisesta toimintakertomuksesta merkille, että virasto siirsi ilman eri toimenpiteitä varainhoitovuodelle 2012 yhteensä 2 161 172 euroa; toteaa myös, että 87 prosenttia kaikista maksumäärärahoista suoritettiin varainhoitoasetuksessa olevien tavoitemääräaikojen mukaisesti; toteaa, että 79 prosenttia kauppalaskuista maksettiin 30 pankkipäivän kuluessa ja noin 91 prosenttia menoilmoituksista (henkilöstölle ja asiantuntijoille maksettavat korvaukset) maksettiin 45 pankkipäivän kuluessa; rohkaisee tilintarkastustuomioistuinta esittämään määrärahasiirtoja vuodelta toiselle koskevat tiedot kertomuksessaan viraston tilinpäätöksestä varainhoitovuodelta 2012;

         Kirjanpitojärjestelmä

                  5.

                  panee merkille varainhoitovuotta 2011 koskevasta tilinpäätöksestä (10), että viraston talousarviokirjanpito hoidetaan suoriteperusteista kirjanpitoa soveltaen ja että liikekirjanpidossa käytetään SAP-järjestelmää, josta on suora yhteys komission kirjanpitojärjestelmään;

         Hankintamenettelyt

                  6.

                  kehottaa virastoa parantamaan hankintamenettelyjä; ottaa huomioon, että tilintarkastustuomioistuin on havainnut niitä koskevia heikkouksia (eli virasto ei ole dokumentoinut riittävästi hankinta-aineistossaan sopimusten arvoa koskevaa arviointia);

                  7.

                  ottaa huomioon, että tilintarkastustuomioistuimen mielestä viraston olisi parannettava menettelyjen avoimuutta soveltamalla tarkempia valintaperusteita tarjoajiin;

                  8.

                  pitää huolestuttavana, että tilintarkastustuomioistuimen mukaan virastolla ei ole vielä asianmukaisia menettelyjä sisäisesti toteutettuihin aineettomiin käyttöomaisuushyödykkeisiin liittyvien kulujen kirjaamiseksi ja perustelemiseksi;

         Palvelukseenottomenettelyt

                  9.

                  toteaa, että tilintarkastustuomioistuimen mukaan viraston olisi edelleen parannettava henkilöstönvalintamenettelyjä (avoimia toimia koskevissa ilmoituksissa ei ollut tietoja valitusmenettelyistä, valintalautakunnan kokouksia ei dokumentoitu riittävästi ja yhdessä rekrytointitapauksessa nimittävä viranomainen jätti noudattamatta valintalautakunnan luettelon mukaista järjestystä ilmoittamatta mitään syytä); arvioi, että jotkut henkilöstösääntöjen määräykset voivat olla hallinnollisesti huomattavan raskaita; kannustaa sen vuoksi komissiota antamaan virastoille mahdollisuuden tiettyyn yksinkertaistamiseen henkilöstösääntöjen 110 artiklan yhteydessä;

                  10.

                  toteaa vuotuisen toimintakertomuksen (11) perusteella, että palvelukseen on otettu neljä väliaikaista toimihenkilöä ja yksi sopimussuhteinen toimihenkilö ja että virastosta on lähtenyt neljä väliaikaista toimihenkilöä ja yksi sopimussuhteinen toimihenkilö, joten 97 prosenttia vuoden 2011 henkilöstötaulukossa olleista viroista on täytetty;

                  11.

                  on tyytyväinen siihen, että tilintarkastustuomioistuin on ilmoittanut, että viraston varainhoitovuodelta 2011 annetun tilinpäätöksen perustana olevat toimet ovat olennaisilta osiltaan lailliset ja asianmukaiset;

                  12.

                  antaa tunnustusta sille, että viraston seurantakertomuksessa todetaan, että palvelukseenottomenettelyjä koskevaa dokumentointia muutettiin vuonna 2012, jotta tilintarkastustuomioistuimen esittämät huomautukset voitiin ottaa huomioon;

         Hallinto

                  13.

                  ottaa huomioon tilintarkastustuomioistuimen toteamuksen, että eräs hallintoneuvoston jäsen toimi pääjohtajan nimittämismenettelyn yhteydessä avainvirkoihin nimittämistä koskevien säännösten vastaisesti, sillä hän ilmoitti ehdokkaan, jota komissio aikoi äänestää; toteaa, että virasto ei valvo hallintoneuvoston jäsenten toimia, joten pääjohtaja ei ole vastuussa menettelystä;

         Toiminnan tuloksellisuus

                  14.

                  pitää myönteisenä, että virasto aikoo jatkaa monivuotisten ja vuosittaisten työohjelmiensa valmistelua; korostaa näiden asiakirjojen merkitystä, koska virasto voi niiden avulla toteuttaa vaikuttavia organisatorisia järjestelyjä pannakseen strategiansa täytäntöön ja saavuttaakseen tavoitteensa; ottaa huomioon, että virasto tarkastelee työohjelmaansa ja resurssejaan koskevaa suunnittelua monivuotisuuden näkökulmasta, sillä se laatii monivuotisen työsuunnitelman, monivuotisen henkilöstöpolitiikkaa koskevan suunnitelman ja monivuotisen tietotekniikkaa koskevan strategisen suunnitelman; toteaa lisäksi, että virasto otti käyttöön tietotekniikkaa koskevan strategisen suunnitelman vuonna 2010 ja että sitä arvioidaan uudelleen ja se saatetaan vuosittain ajan tasalle;

                  15.

                  korostaa viraston tehtävien merkittävyyttä ja pitää myönteisenä sen tehokasta ja vaikuttavaa toimintaa, jota kalatalousvaliokunta pääsi seuraamaan vieraillessaan virastossa kesäkuussa 2010 ja29.–30. lokakuuta 2012; toteaa, että 29.–30. lokakuuta 2012 tehdyn vierailun aikana keskusteltiin tärkeistä aiheista, kuten alueellisten valvonta-alueiden perustaminen eurooppalaisen lisäarvon aikaan saamiseksi;

         Sisäinen tarkastus

                  16.

                  antaa virastolle tunnustusta siitä, että se perusti vuonna 2008 sisäisen tarkastuksen yksikön, jonka tehtävänä on avustaa ja neuvoa viraston pääjohtajaa ja johtoa sisäiseen valvontaan, riskinarviointiin ja sisäiseen tarkastukseen liittyvissä kysymyksissä; toteaa, että virastolla ei ole omaa kokopäivätoimista sisäisen tarkastuksen yksikköä, vaan se turvautuu yhteiseen palveluun Lissabonissa sijaitsevan Euroopan meriturvallisuusviraston (EMSA) kanssa; panee tältä osin merkille, että virasto ja meriturvallisuusvirasto tekivät palvelutasosopimuksen 17. kesäkuuta 2008;

                  17.

                  toteaa viraston sisäisen tarkastuksen perusteella, että virasto on tarkastellut uudelleen sekä sisäisen valvonnan standardien täytäntöönpanoa (2008) että sen ensimmäistä seurantaa (2009); panee merkille, että virasto pitää tuloksia asianmukaisina ja katsoo niiden olevan vaikuttavia;

                  18.

                  antaa tunnustusta siitä, että sisäisen tarkastuksen yksikkö teki vuonna 2011 pääjohtajan erityisestä pyynnöstä rajatun palkkojen maksamista koskevan tarkastuksen arvioidakseen palkanmaksukauden sisäistä valvontaa keskittyen erityisesti maksuasiakirjojen dokumentointiin; toteaa, että sisäisen tarkastuksen osaston (12) mukaan yksikkö tarkasti myös viraston omaisuudenhallintajärjestelmän, jotta pääjohtajalle voitiin antaa erikseen varmuus varojen rekisteröintiä koskevan sisäisen valvonnan järjestelmän asianmukaisuudesta ja tehokkaasta soveltamisesta;

                  19.

                  toteaa vuotuisen toimintakertomuksen perusteella, että sisäinen tarkastus tarkasti vuonna 2010 talousarvion toteutusprosessin ja arvioi tietotekniikkaan liittyviä riskejä vuosia 2010–2012 koskevan strategisen suunnitelman mukaisesti;

                  20.

                  kiittää sisäisen tarkastuksen osastoa siitä, että vuonna 2011 tarkastettiin kapasiteetin kehittämiseen tähtäävä koulutus- ja kehittämistoiminta, jotta sitä voitiin arvioida ja antaa pääjohtajalle ja hallintoneuvostolle erikseen varmuus sisäisen valvontajärjestelmän asianmukaisuudesta ja tehokkaasta soveltamisesta tämän aiheen yhteydessä;

                  21.

                  toteaa sisäisen tarkastuksen perusteella, että sisäisen tarkastuksen yksikkö arvioi vuonna 2011 myös kokonaisvaltaisesti sisäisen valvonnan standardien täytäntöönpanoa virastossa;

                  22.

                  ottaa huomioon, että sisäisen tarkastuksen antamien tietojen perusteella kehotettiin lokakuussa 2011 esittämään viraston hallintoneuvostolle tilannekatsaus ja sisäisen tarkastuksen strateginen suunnitelma kaudelle 2013–2015;

                  23.

                  toteaa sisäisen tarkastuksen perusteella, että virasto nimitti vuonna 2011 sisäisen valvonnan koordinaattorin ja otti riskinhallintaa varten käyttöön sisäiset suuntaviivat, mukaan lukien sisäisen valvonnan järjestelmän säännöllinen uudelleenarviointi ja viraston riskirekisterin säännöllinen ajan tasalle saattaminen; kehottaa kuitenkin virastoa tiedottamaan vastuuvapauden myöntävälle viranomaiselle tässä asiassa toteutetuista toimista ja saavutetuista tuloksista;

                  24.

                  antaa virastolle tunnustusta siitä, että se on toteuttanut tarvittavat toimet seuraavissa:

                              —

                              suoriteperusteista kirjanpitoa koskevat pääsyoikeudet valtuutetuille tulojen ja menojen hyväksyjille,

                              —

                              maksujen viivästymiset,

                              —

                              poikkeusten käsittelemistä koskevat toimintaperiaatteet ja poikkeuksia koskevan keskusrekisterin käyttöön ottaminen;

                        toteaa, että sisäisen tarkastuksen osasto katsoo, että kaksi sen antamaa hyvin tärkeää suositusta, eli suoriteperusteista kirjanpitoa koskevien pääsyoikeuksien mukauttaminen ja niiden myöntäminen valtuutetuille tulojen ja menojen hyväksyjille sekä poikkeusten käsittelyä koskevien toimintaperiaatteiden toteuttaminen ja poikkeuksia koskevan keskusrekisterin käyttöönottaminen, on nyt saatettu päätökseen;

                  25.

                  toteaa viraston seurantakertomuksen (13) perusteella poikkeuksia koskevasta raportoinnista, että kaikki työnkulun vaiheet on dokumentoitu ja että useimpien prosessien tarkastusluettelot ovat jo saatavilla ja kunkin toimijan rooli ja tehtävät kussakin tapahtumassa on määritelty selkeästi; katsoo, että tämän avulla ja raportoimalla poikkeuksista ajoissa voidaan varmistaa mahdollisten säännönvastaisuuksien asianmukainen seuranta;

                  26.

                  viittaa vastuuvapauden myöntämistä koskevaan päätökseen liittyvien muiden, luonteeltaan yleisten huomautusten osalta erillisvirastojen toiminnan tuloksellisuudesta, varainhoidosta ja sen valvonnasta 17. huhtikuuta 2013 antamaansa päätöslauselmaan (14).

         (1)  EUVL C 388, 15.12.2012, s. 86.

         (2)  EYVL L 248, 16.9.2002, s. 1.

         (3)  EUVL L 298, 26.10.2012, s. 1.

         (4)  EUVL L 128, 21.5.2005, s. 1.

         (5)  EYVL L 357, 31.12.2002, s. 72.

         (6)  EUVL L 286, 17.10.2012, s. 169.

         (7)  Lopullinen tilinpäätös vuodelta 2011 (annettu kesäkuussa 2012), s. 26.

         (8)  Vuotuinen toimintakertomus vuodelta 2011, s. 125.

         (9)  Lopullinen tilinpäätös 2011 (annettu kesäkuussa 2012) s. 27.

         (10)  Lopullinen tilinpäätös vuodelta 2011 (annettu kesäkuussa 2012), s. 18.

         (11)  Vuotuinen toimintakertomus vuodelta 2011, s. 122.

         (12)  Vuotuinen kertomus sisäisestä toiminnasta vuodelta 2011, s. 4.

         (13)  Raportti toimenpiteistä, jotka on toteutettu 10. toukokuuta 2012 tehdyssä Euroopan parlamentin päätöksessä annettujen suositusten perusteella, s. 5.

         (14)  Hyväksytyt tekstit, P7_TA(2013)0134 (katso tämän virallisen lehden sivu 374).


title: 2006/906/EY: Neuvoston päätös, tehty 30 päivänä marraskuuta 2006 , yhteisön puolesta elintarvikeapukomiteassa omaksuttavasta kannasta elintarvikeapua koskevan vuoden 1999 yleissopimuksen voimassaolon jatkamiseen

text:
               9.12.2006

               FI

               Euroopan unionin virallinen lehti

               L 346/26

      NEUVOSTON PÄÄTÖS,
   tehty 30 päivänä marraskuuta 2006,
   yhteisön puolesta elintarvikeapukomiteassa omaksuttavasta kannasta elintarvikeapua koskevan vuoden 1999 yleissopimuksen voimassaolon jatkamiseen
   (2006/906/EY)
   EUROOPAN UNIONIN NEUVOSTO, joka
   ottaa huomioon Euroopan yhteisön perustamissopimuksen ja erityisesti sen 181 artiklan yhdessä sen 300 artiklan 2 kohdan toisen alakohdan kanssa,
   ottaa huomioon komission ehdotuksen,
   sekä katsoo seuraavaa:

               (1)

               Yhteisö teki elintarvikeapua koskevan vuoden 1999 yleissopimuksen, jäljempänä ’yleissopimus’, päätöksellä 2000/421/EY (1), ja sen voimassaoloa jatkettiin elintarvikeapukomitean kesäkuussa 2002, kesäkuussa 2003 ja kesäkuussa 2005 tekemillä päätöksillä siten, että se on voimassa 30 päivään kesäkuuta 2007.

               (2)

               Yleissopimuksen voimassaolon jatkaminen edelleen yhdellä vuodella on sekä yhteisön että sen jäsenvaltioiden etujen mukaista. Yleissopimuksen XXV artiklan b alakohdan mukaan voimassaolon jatkamisen edellytyksenä on, että viljojen kauppaa koskeva vuoden 1995 yleissopimus on edelleen voimassa saman ajan. Komissio, joka edustaa yhteisöä elintarvikeapukomiteassa, olisi sen vuoksi valtuutettava neuvoston päätöksellä äänestämään sopimuksen jatkamisen puolesta,

         ON PÄÄTTÄNYT SEURAAVAA:
   Ainoa artikla
   Euroopan yhteisön kanta elintarvikeapukomiteassa on äänestää elintarvikeapua koskevan vuoden 1999 yleissopimuksen voimassaolon jatkamisen puolesta siten, että yleissopimus on edelleen voimassa yhden vuoden, edellyttäen että viljojen kauppaa koskeva vuoden 1995 yleissopimus on edelleen voimassa saman ajan.
   Komissio valtuutetaan ilmaisemaan tämä kanta elintarvikeapukomiteassa.

      Tehty Brysselissä 30 päivänä marraskuuta 2006.

            Neuvoston puolesta

            Puheenjohtaja

         L. HYSSÄLÄ

      (1)  EYVL L 163, 4.7.2000, s. 37.


title: Neuvoston päätös 2013/160/YUTP, annettu 27 päivänä maaliskuuta 2013 , Zimbabween kohdistuvista rajoittavista toimenpiteistä annetun päätöksen 2011/101/YUTP muuttamisesta

text:
               28.3.2013

               FI

               Euroopan unionin virallinen lehti

               L 90/95

         NEUVOSTON PÄÄTÖS 2013/160/YUTP,
   annettu 27 päivänä maaliskuuta 2013,
   Zimbabween kohdistuvista rajoittavista toimenpiteistä annetun päätöksen 2011/101/YUTP muuttamisesta
   EUROOPAN UNIONIN NEUVOSTO, joka
   ottaa huomioon Euroopan unionista tehdyn sopimuksen ja erityisesti sen 29 artiklan,
   sekä katsoo seuraavaa:

               (1)

               Neuvosto hyväksyi 15 päivänä helmikuuta 2011 päätöksen 2011/101/YUTP Zimbabween kohdistuvista rajoittavista toimenpiteistä (1).

               (2)

               Neuvosto totesi 23 päivänä heinäkuuta 2012 ja 18 päivänä helmikuuta 2013, että Zimbabwessa toimitettava rauhanomainen ja uskottava perustuslakia koskeva kansanäänestys edustaisi merkittävää virstanpylvästä demokraattisten vaalien valmistelussa, jonka perusteella voitaisiin välittömästi keskeyttää valtaosa niistä kaikista jäljellä olevista rajoittavista toimenpiteistä, jotka unionin on kohdistanut henkilöihin ja yhteisöihin.

               (3)

               Zimbabwen perustuslaista 16 päivänä maaliskuuta pidetyn kansanäänestyksen tuloksen johdosta neuvosto on päättänyt keskeyttää matkustuskiellon ja varojen jäädyttämisen, joita sovelletaan valtaosaan päätöksen 2011/101/YUTP liitteessä II luetelluista henkilöistä ja yhteisöistä. Neuvoston olisi tarkasteltava tätä keskeyttämistä kolmen kuukauden välein uudelleen ottaen huomioon tilanne paikan päällä.

               (4)

               Päätös 2011/101/YUTP olisi sen vuoksi muutettava tämän mukaisesti,

         ON HYVÄKSYNYT TÄMÄN PÄÄTÖKSEN:
   1 artikla
   Muutetaan päätös 2011/101/YUTP seuraavasti:

               1)

               Korvataan 10 artiklan 3 kohta seuraavasti:
               ”3.   Edellä 4 artiklan 1 kohdassa ja 5 artiklan 1 ja 2 kohdassa tarkoitetut toimenpiteiden, siltä osin kuin niitä sovelletaan liitteessä II lueteltuihin henkilöihin ja yhteisöihin, soveltaminen keskeytetään 20 päivään helmikuuta 2014 asti. Keskeyttämistä tarkastellaan kolmen kuukauden välein uudelleen.”

               2)

               Liite II korvataan tämän päätöksen liitteessä olevalla tekstillä.

         2 artikla
   Tämä päätös tulee voimaan päivänä, jona se julkaistaan Euroopan unionin virallisessa lehdessä.

      Tehty Brysselissä 27 päivänä maaliskuuta 2013.

            Neuvoston puolesta

            Puheenjohtaja

         E. GILMORE

      (1)  EUVL L 42, 16.2.2011, s. 6.

      LIITE

            ”LIITE II

               10 ARTIKLAN 3 KOHDASSA LUETELLUT HENKILÖT

            I   Henkilöt

                        Nimi (ja mahdolliset peitenimet)

                        1.

                        Abu Basutu, Titus MJ

                        2.

                        Buka (alias Bhuka), Flora

                        3.

                        Bvudzijena, Wayne

                        4.

                        Charamba, George

                        5.

                        Chidarikire, Faber Edmund

                        6.

                        Chigwedere, Aeneas Soko

                        7.

                        Chihota, Phineas

                        8.

                        Chinamasa, Patrick Anthony

                        9.

                        Chindori-Chininga, Edward Takaruza

                        10.

                        Chinotimba, Joseph

                        11.

                        Chipwere, Augustine

                        12.

                        Chombo, Ignatius Morgan Chiminya

                        13.

                        Dinha, Martin

                        14.

                        Goche, Nicholas Tasunungurwa

                        15.

                        Gono, Gideon

                        16.

                        Gurira, Cephas T.

                        17.

                        Gwekwerere, Stephen

                        18.

                        Kachepa, Newton

                        19.

                        Karakadzai, Mike Tichafa

                        20.

                        Kasukuwere, Saviour

                        21.

                        Kazangarare, Jawet

                        22.

                        Khumalo, Sibangumuzi

                        23.

                        Kunonga, Nolbert (alias Nobert)

                        24.

                        Kwainona, Martin

                        25.

                        Langa, Andrew

                        26.

                        Mabunda, Musarashana

                        27.

                        Machaya, Jason (alias Jaison) Max Kokerai

                        28.

                        Made, Joseph Mtakwese

                        29.

                        Madzongwe, Edna (alias Edina)

                        30.

                        Maluleke, Titus

                        31.

                        Mangwana, Paul Munyaradzi

                        32.

                        Marumahoko, Reuben

                        33.

                        Masuku, Angeline

                        34.

                        Mathema, Cain Ginyilitshe Ndabazekhaya

                        35.

                        Mathuthu, Thokozile

                        36.

                        Matibiri, Innocent Tonderai

                        37.

                        Matiza, Joel Biggie

                        38.

                        Matonga, Brighton

                        39.

                        Mhandu, Cairo (alias Kairo)

                        40.

                        Mhonda, Fidellis

                        41.

                        Midzi, Amos Bernard (Mugenva)

                        42.

                        Mnangagwa, Emmerson Dambudzo

                        43.

                        Mohadi, Kembo Campbell Dugishi

                        44.

                        Moyo, Jonathan

                        45.

                        Moyo, Sibusio Bussie

                        46.

                        Moyo, Simon Khaya

                        47.

                        Mpofu, Obert Moses

                        48.

                        Muchena, Henry

                        49.

                        Muchena, Olivia Nyembesi (alias Nyembezi)

                        50.

                        Muchinguri, Oppah Chamu Zvipange

                        51.

                        Mudede, Tobaiwa (alias Tonneth)

                        52.

                        Mujuru, Joyce Teurai Ropa

                        53.

                        Mumbengegwi, Simbarashe Simbanenduku

                        54.

                        Murerwa, Herbert Muchemwa

                        55.

                        Musariri, Munyaradzi

                        56.

                        Mushohwe, Christopher Chindoti

                        57.

                        Mutezo, Munacho

                        58.

                        Mutinhiri, Ambros (alias Ambrose)

                        59.

                        Mzembi, Walter

                        60.

                        Mzilikazi, Morgan S.

                        61.

                        Nguni, Sylvester

                        62.

                        Nhema, Francis

                        63.

                        Nyanhongo, Magadzire Hubert

                        64.

                        Nyoni, Sithembiso Gile Glad

                        65.

                        Rugeje, Engelbert Abel

                        66.

                        Rungani, Victor TC

                        67.

                        Sakupwanya, Stanley

                        68.

                        Savanhu, Tendai

                        69.

                        Sekeramayi, Sydney (alias Sidney) Tigere

                        70.

                        Sekeremayi, Lovemore

                        71.

                        Shamu, Webster Kotiwani

                        72.

                        Shamuyarira, Nathan Marwirakuwa

                        73.

                        Shungu, Etherton

                        74.

                        Sibanda, Chris

                        75.

                        Sibanda, Misheck Julius Mpande

                        76.

                        Sigauke, David

                        77.

                        Sikosana, Absolom

                        78.

                        Tarumbwa, Nathaniel Charles

                        79.

                        Tomana, Johannes

                        80.

                        Veterai, Edmore

                        81.

                        Zimondi, Paradzai

            II   Yhteisöt

                        Nimi

                        1.

                        Cold Comfort Farm Trust Co-operative

                        2.

                        Comoil (PVT) Ltd

                        3.

                        Famba Safaris

                        4.

                        Jongwe Printing and Publishing Company (PVT) Ltd (alias Jongwe Printing and Publishing Co., alias Jongwe Printing and Publishing Company)

                        5.

                        M & S Syndicate (PVT) Ltd

                        6.

                        OSLEG Ltd (alias Operation Sovereign Legitimacy)

                        7.

                        Swift Investments (PVT) Ltd

                        8.

                        Zidco Holdings (alias Zidco Holdings (PVT) Ltd)”